Siim Kallas

Siim Kallas (g. 1948 m. spalio 2 d. Taline) – estų politikas, buvęs Estijos Ministras Pirmininkas, užsienio reikalų ir finansų ministras bei Reformų partijos pirmininkas.

2004-2014 m. buvo Europos Komisijos viceprezidentas, Administracinių reikalų, audito ir kovos su sukčiavimu komisaras (2004-2010 m.) bei transporto komisaras (2010-2014 m.).

 Biografija 
1972 m. Tartu universitete baigė finansų ir kredito specialybę, čia mokėsi aspirantūroje.

1975–1979 m. dirbo Estijos TSR finansų ministerijoje, vėliau iki 1986 m. vadovavo TSRS Taupomojo banko Estijos skyriui.

1986–1989 m. buvo laikraščio Rahva Hääl vyr. redaktoriaus pavaduotojas, 1989–1991 m. vadovavo Estijos profsąjungų Centro tarybai, buvo TSRS liaudies deputatas.

Atkūrus Estijos nepriklausomybę, 1991 m. tapo Estijos banko prezidentu. 1995–1996 m. buvo Estijos užsienio reikalų ministras, 1999–2002 m. – Estijos finansų ministras, o 2002–2003 m. – Estijos ministras pirmininkas. 1995–2004 m. buvo Riigikogu (Estijos parlamento) deputatas.

2004 m. Estijai įstojus į ES, gegužės mėn. paskirtas eurokomisaru, dirbo kartu su Ch.Almunia, ekonomikos ir monetarinės politikos komisaru. Pirmojoje José Manuel Barroso Europos Komisijoje (2004–2010 m.) buvo viceprezidentas, bei administracinių reikalų, audito ir kovos su sukčiavimu komisaras. Naujoje Komisijoje (2010 m. vasario mėn.-2014 m. lapkričio mėn.) buvo viceprezidentas bei transporto komisaras. (EK inf.)

 Papildoma informacija 
 1972–1990 m. buvo TSKP narys. Perestroikos metais buvo vienas Estijos ekonominio savarankiškumo ir ūkiskaitos sistemos kūrėjų.
 S.Kalaso senelis Eduardas Alveris buvo pirmasis prieškarinės Estijos policijos viršininkas bei savanoriškos sukarintos organizacijos Kaitseliit vadovas.
 S.Kalaso duktė Kaja yra Estijos parlamento narė.
 2002 m. jis išrinktas į „100-to žymiausių estų“ sąrašą.

 Šaltiniai 

|-

|-

|-

|-

|-

|-

|-

Kategorija:Estijos ministrai pirmininkai
Kategorija:Estijos užsienio reikalų ministrai
Kategorija:Estijos finansų ministrai
Kategorija:ES komisarai nuo Estijos
Kategorija:TSRS profsąjungų veikėjai
Kategorija:Estijos bankininkai
Kategorija:Estijos parlamento nariai